ขออธิบายก่อนว่าการ ‘ซ่อมห้าง’ ไม่ได้หมายถึงการนำรถไปซ่อมที่ห้างสรรพสินค้า แต่เป็นการนำรถซ่อมศูนย์ตามยี่ห้อของรถนั้น ๆ เช่น รถฮอนด้า เข้าซ่อมที่ศูนย์ฮอนด้า แต่ที่เรียกห้าง ย่อมาจาก การจดทะเบียนบริษัท ที่เป็น ‘ห้างหุ้นส่วนจำกัด’ ฉะนั้น การซ่อมห้างกับซ่อมศูนย์คืออันเดียวกัน
ประเภทการซ่อมอีกแบบคือ ‘ซ่อมอู่’ ซึ่งยังแตกไลน์ได้ 2 ชนิดคือ อู่ในเครือบริษัทประกัน และอู่นอกเครือบริษัทประกัน
การซ่อมอู่ และ ซ่อมศูนย์ ต่างก็มีข้อดีและข้อควรพิจารณาแตกต่างกันไป หากคุณเลือกศูนย์ แน่นอนว่าเป็นแหล่งซ่อมรถยี่ห้อนั้น ๆ โดยตรง มั่นใจได้ว่าคุณจะได้อะไหล่ของแท้และทันสมัย รวมถึงอะไหล่ปลีกย่อยของรถแต่ละรุ่นที่มีบริการครบ ข้อควรพิจารณาคือเรื่องเวลาที่ใช้เวลาซ่อมนานกว่าอู่ เนื่องจากคนใช้บริการเยอะ กับราคาค่าซ่อมและบริการแพงกว่า
ส่วนการซ่อมอู่ ข้อดีคือ มีอู่กระจายอยู่หลายพื้นที่กว่า เบี้ยประกันภัยถูกกว่าซ่อมศูนย์ แต่ข้อควรพิจารณา คืออาจได้อะไหล่เก่า หรือราคาที่แพงเกินค่าอะไหล่จริง อ่านรายละเอียด ซ่อมอู่กับซ่อมห้างต่างกันยังไง เต็ม ๆ ได้ ที่นี่